Departament de Comerç, Turisme i Consum
La Llei 9/2004, de 24 de desembre va crear l'Agència Catalana del Consum com a organisme autònom administratiu adscrit al Departament de Comerç, Turisme i Consum, i que constitueix la màxima autoritat en la planificació i execució de les polítiques de consum de la Generalitat de Catalunya.
L'Agència Catalana del Consum assumeix la totalitat de les competències de la Generalitat en matèria de consum en virtut de la Constitució i l'Estatut d'Autonomia, especialment la informació, la formació, l'educació, l'assessorament, la mediació, l'arbitratge, la inspecció i el control de la disciplina de mercat, la difusió, la promoció, el foment, les relacions institucionals i la defensa dels drets de les persones en l'àmbit de consum.
La mateixa Llei 9/2004 estableix els òrgans de govern de l'Agència i les seves funcions i en el seu article 11 determina la necessitat de desplegar per decret del Govern l'estructura orgànica de l'Agència.
La finalitat d'aquest Decret és adequar a la creació de l'Agència Catalana del Consum les estructures fins ara existents en el si del Departament de Comerç, Turisme i Consum, a través de la definició dels òrgans més adequats per fer front als nous reptes que planteja el món del consum i per tal de fer possible l'exercici de les funcions que l'Agència Catalana del Consum té encomanades de la manera més eficient.
Per tant, a proposta del conseller de Comerç, Turisme i Consum, i d'acord amb el Govern,
Funcions de l'Agència Catalana del Consum
Són funcions de l'Agència Catalana del Consum totes les funcions descrites a l'article 3 de la Llei 9/2004 de la seva creació i qualsevol altra que li sigui encomanada per la legislació vigent.
Estructura de l'Agència Catalana del Consum
2.1 D'acord amb la Llei de la seva creació els òrgans de govern de l'Agència Catalana del Consum són el/la president/a, el/la vicepresident/a, el Consell de Direcció i el/la director/a de l'Agència.
2.2 El/la director/a de l'Agència Catalana del Consum assumeix les funcions definides a l'article 9 de la Llei 9/2004 de creació de l'Agència Catalana del Consum.
2.3 Sota la direcció del/de la director/a, l'Agència Catalana del Consum s'estructura en els òrgans següents:
a) Subdirecció General d'Atenció al Consumidor.
b) Subdirecció General de Disciplina de Mercat.
c) Servei d'Estudis i Comunicació.
2.4 L'Agència Catalana del Consum actua territorialment de manera desconcentrada per mitjà dels serveis territorials del Departament de Comerç, Turisme i Consum.
Els serveis territorials, quant a les actuacions en matèria de consum, depenen funcionalment de la direcció de l'Agència.
Funcions i estructura de la Subdirecció General d'Atenció al Consumidor
3.1 Són funcions de la Subdirecció General d'Atenció al Consumidor les següents:
a) La informació i assessorament als consumidors i usuaris i als agents econòmics sobre llurs drets i deures.
b) El foment de la resolució de conflictes en matèria de consum a través de la mediació i l'arbitratge.
La supervisió del funcionament de la Junta Arbitral de Consum de Catalunya i la coordinació de les seves actuacions amb les juntes arbitrals que actuen en el territori català.
c) La gestió de la qualitat, i els sistemes d'informació i gestió del coneixement de l'Agència.
d) La gestió del Registre d'Associacions de Consumidors.
e) El foment i suport a les associacions de consumidors.
f) La informació i assessorament a les administracions locals que treballen en matèria de consum i l'establiment de mecanismes de cooperació.
h) La gestió de les subvencions que atorgui l'Agència Catalana del Consum.
i) La coordinació, organització, programació, impuls i supervisió dels serveis que la integren.
j) Qualsevol altra funció que li siguin encomanada pel/per la director/a de l'Agència en relació a la protecció i defensa de les persones consumidores i usuàries.
3.2 La Subdirecció General d'Atenció al Consumidor s'estructura en:
a) Servei d'Informació i Formació.
b) Servei de Mediació i Arbitratge.
3.3 S'adscriu a la Subdirecció General d'Atenció al Consumidor la Junta Arbitral de Consum de Catalunya.
El Servei d'Informació i Formació.
4.1 El Servei d'Informació i Formació té les funcions següents
a) La coordinació de l'organització i el funcionament dels serveis d'informació a les persones consumidores, ja sigui de manera personal, telefònica, telemàtica o per qualsevol altre mitjà que s'estableixi.
b) La transmissió i coordinació de la informació a les oficines d'informació al consumidor de les diferents administracions i a les associacions de consumidors.
c) El disseny de programes de formació per als consumidors joves i adults i per als experts en matèria de consum.
d) La programació i organització de cursos, seminaris i jornades de formació adreçats als professionals del món del consum i als agents econòmics.
e) La gestió dels continguts d'informació als consumidors i a les administracions i associacions de consumidors i de les publicacions de l'Agència com a suport de les activitats d'informació i de difusió i consulta.
f) La realització d'actuacions de foment del consum responsable, sostenible i solidari.
4.2 El Servei d'Informació i Formació s'estructura en:
b) Secció de Formació i Educació.
4.3 La Secció d'Informació té les funcions de:
a) La informació als consumidors i usuaris en matèria de consum.
b) L'orientació i l'assessorament els consumidors sobre els seus drets i la manera més eficaç per exercir-los.
c) La coordinació del funcionament de l'atenció personal, telefònica, telemàtica o per qualsevol altre mitjà de les consultes de les persones consumidores i usuàries.
d) L'anàlisi i tramitació de les queixes, reclamacions i denúncies que presenten les persones consumidores.
e) La informació als establiments comercials sobre els requisits de la seva activitat relacionats amb els drets i deures de les persones consumidores i usuàries.
f) L'assessorament a organitzacions de consumidors, oficines municipals d'informació als consumidors i consells comarcals, tant pel que fa a la normativa existent en dret del consum, com a problemes puntuals que se'ls puguin presentar en la seva atenció al consumidor.
4.4 La Secció de Formació i Educació té les funcions següents:
a) El disseny, l'elaboració i el desenvolupament de tallers de consum adreçats a centres d'educació i de formació, centres d'educació especial i a entitats d'educació en el lleure.
b) El disseny, l'elaboració i el desenvolupament de cursos de formació, seminaris i xerrades sobre l'educació per al consum adreçats al personal docent, associacions de pares i mares d'alumnes i altres col·lectius interessats en aquesta matèria.
c) El foment de l'educació per al consum en els graus i nivells d'ensenyament en que sigui més eficaç.
d) El disseny, l'elaboració i el desenvolupament de cursos de formació, seminaris i xerrades adreçats als professionals del consum tant d'associacions de consumidors com d'administracions públiques.
e) L'execució de les activitats de formació en matèria de consum adreçades a les empreses i associacions empresarials.
f) La gestió de la informació i l'administració de totes les activitats formatives i d'educació que desenvolupa l'Agència.
La Junta Arbitral de Consum de Catalunya
5.1 La Junta Arbitral de Consum de Catalunya s'encarrega, dins de l'àmbit del seu territori, de gestionar els mecanismes de solució de les reclamacions de les persones consumidores i usuàries.
Per al compliment de les seves funcions té un president i disposa d'una secretaria, les funcions de la qual són assumides pel Servei de Mediació i Arbitratge.
5.2 El president o presidenta de la Junta Arbitral de Consum de Catalunya és l'òrgan suprem de direcció i representació de la Junta, i té les funcions següents:
a) Planificar el foment de l'arbitratge de consum i dels convenis d'adhesió a la Junta Arbitral de Consum de Catalunya.
b) Analitzar i estudiar jurídicament les sol·licituds d'arbitratge.
c) Admetre o no a tràmit les sol·licituds d'arbitratge presentades davant la Junta Arbitral.
d) Designar els/les presidents/es dels col·legis arbitrals entre el personal al servei o procedents de les administracions públiques, llicenciats en dret, prèviament proposats pel/per la director/a de l'Agència Catalana del Consum.
5.3 El/la president/a, càrrec que no s'integra a la relació de llocs de treball de l'Administració de la Generalitat, és nomenat pel/per la president/a de l'Agència Catalana del Consum, a proposta del/de la director/a de l'Agència Catalana del Consum, d'entre persones al servei o procedents de les administracions públiques, de reconegut prestigi en el món jurídic.
5.4 El/la president/a de la Junta i els membres que integrin els col·legis arbitrals han de rebre les indemnitzacions que corresponguin per la concurrència a les sessions que se celebrin per aplicar l'arbitratge de consum i, si s'escau, de dietes de manutenció i desplaçaments d'acord amb la normativa reguladora de les indemnitzacions per raó de serveis de la Generalitat de Catalunya.
El Servei de Mediació i Arbitratge.
6.1 El Servei de Mediació i Arbitratge té com a funcions:
a) El tractament en primera instància de les reclamacions dels consumidors duent a terme actuacions de mediació, com a procediment previ a l'arbitratge, facilitant el suport tècnic oportú.
b) La gestió de l'arbitratge com a mecanisme de solució de les reclamacions duent a terme els contactes necessaris amb els sectors empresarials i dels consumidors.
c) L'administració de l'arbitratge de consum impulsant els tràmits necessaris, convocant els àrbitres i donant suport als col·legis arbitrals.
d) La formalització de la signatura de convenis arbitrals entre persones consumidores i usuàries i els que produeixin, subministrin o facilitin béns o serveis.
e) L'elaboració i el manteniment del cens d'empreses que s'adhereixen a la Junta Arbitral de Consum de Catalunya controlant el lliurament i ús dels distintius oficials que s'atorguen, es donen de baixa o es retiren.
f) El foment de l'adhesió d'empreses i entitats a la Junta Arbitral de Consum de Catalunya.
g) La relació amb altres administracions públiques i juntes arbitrals per coordinar i unificar els criteris de tramitació de reclamacions.
6.2 El Servei de Mediació i Arbitratge s'estructura en:
6.3 La Secció de Mediació té les funcions de:
a) L'anàlisi i estudi jurídica, en primer instància, de les reclamacions que es presenten.
b) La tramitació de les reclamacions presentades pels consumidors i el tractament a través de la via de la mediació per tal d'assolir un acord que s'ajusti els interessos de les parts.
c) L'assessorament i proposta a les persones consumidores de la mediació com a via ràpida de solució de la controvèrsia que tenen plantejada.
d) La redacció dels acords transaccionals obtinguts per mediació.
e) L'impuls i control dels diversos tràmits del procediment de mediació i el trasllat de les reclamacions per al seu tractament a través d'altres òrgans en els casos en què no s'ha assolit un acord per mediació.
6.4 La Secció d'Arbitratge té les funcions següents:
a) La coordinació i l'impuls dels diversos tràmits del procediment arbitral.
b) El desenvolupament de la funció de secretari dels col·legis arbitrals.
c) El suport administratiu, l'assessorament i coordinació de l'aplicació del procediment arbitral en els serveis territorials del Departament de Comerç, Turisme i Consum, consells comarcals, ajuntaments i altres unitats administratives relacionades amb la tramitació de les reclamacions en via arbitral.
d) La planificació del calendari de les audiències que es programen mensualment d'acord amb els serveis territorials i els consells comarcals i àrbitres.
La Subdirecció General de Disciplina de Mercat.
7.1 Les funcions de la Subdirecció General de Disciplina de Mercat són:
a) Vetllar per tal que els productes i serveis posats a disposició de les persones consumidores i usuàries incorporin els nivells legalment exigibles de seguretat i d'informació, i establir campanyes de prevenció dirigides especialment a evitar el frau, la publicitat enganyosa i la utilització de clàusules abusives.
b) L'exercici de les competències en matèria d'inspecció i sanció en l'àmbit del consum, d'acord amb les disposicions vigents.
c) L'elaboració de les propostes de disposicions relacionades amb totes aquelles matèries que puguin afectar les persones consumidores i usuàries, i la realització d'informes sobre les que facin d'altres administracions en aquest àmbit.
d) L'impuls de la protecció legal efectiva de les persones consumidores i usuàries, endegant les accions judicials que siguin oportunes.
e) L'exercici de les competències sancionadores i d'altres mesures cautelars que li siguin encomanades en matèria de defensa de les persones consumidores i usuàries i per a la garantia de la seguretat dels productes destinats al mercat.
f) La coordinació, organització, programació, impuls i supervisió dels serveis que la integren.
g) Qualsevol altra funció que li siguin encomanada pel/per la director/a de l'Agència en relació amb la protecció i defensa de les persones consumidores i usuàries.
7.2 El que estableix l'apartat anterior s'entén sens perjudici de les funcions que corresponen a l'Administració de la Generalitat competent en matèria de seguretat alimentària, per garantir la innocuïtat dels aliments per a les persones consumidores i que es desenvoluparan d'acord amb la normativa sectorial d'aplicació.
7.3 La Subdirecció General de Disciplina de Mercat s'estructura en:
a) Servei d'Inspecció i Control de Mercat.
El Servei d'Inspecció i Control de Mercat
8.1 El Servei d'Inspecció i Control de Mercat té les funcions següents:
a) La planificació, la direcció i la coordinació de les inspeccions en matèria de seguretat de productes, disciplina de mercat i consum en l'àmbit territorial de Catalunya.
b) La direcció de les actuacions inspectores especialitzades a Catalunya i la supervisió de les actuacions de les entitats col·laboradores en matèria d'inspecció i control.
c) La planificació i la direcció de les campanyes d'inspecció en l'àmbit territorial de Catalunya.
d) L'elaboració i l'execució d'instruccions i protocols en matèria d'inspecció i control.
e) La coordinació de la inspecció de disciplina de mercat i consum de l'Agència amb les administracions locals i altres administracions amb competència en la matèria.
f) La direcció de la xarxa d'alertes de seguretat de productes a Catalunya.
g) L'informe i l'assessorament als sectors empresarials en matèria d'inspecció i control i la definició, proposta de realització de programes de formació als sectors empresarials.
8.2 El Servei d'Inspecció i Control de Mercat s'estructura en:
a) Secció d'Inspecció de Productes.
b) Secció d'Inspecció de Serveis.
c) Secció de Programació i Coordinació.
8.3 La Secció d'Inspecció de Productes té les funcions següents:
a) El control, la investigació, l'informe i l'assessorament sobre l'adequació dels productes del mercat a la normativa de productes.
b) La direcció i la coordinació de l'equip d'inspecció de productes.
c) La proposta i l'execució de mesures cautelars i correctores en matèria de productes.
d) L'execució de les campanyes d'inspecció, la xarxa d'alerta i la resta d'actuacions inspectores de productes.
e) L'informe i avaluació del resultat i el rendiment de les actuacions inspectores de productes.
f) El suport a altres administracions en matèria d'inspecció de productes.
8.4 La Secció d'Inspecció de Serveis té les funcions següents:
a) El control, la investigació, l'informe i l'assessorament sobre l'adequació dels productes del mercat a la normativa de serveis.
b) La direcció i la coordinació de l'equip d'inspecció de serveis.
c) La proposta i execució de mesures cautelars i correctores en matèria de serveis.
d) L'execució de les campanyes d'inspecció, i la resta d'actuacions inspectores de serveis.
f) El suport a altres administracions en matèria d'inspecció de serveis.
8.5 La Secció de Programació i Coordinació té les funcions següents:
a) La programació de les campanyes d'inspecció, el seu seguiment i la seva avaluació.
b) La gestió de la xarxa d'alertes de seguretat de productes i la intervenció de les entitats col·laboradores en matèria d'inspecció i control.
c) La proposta d'instruccions i protocols en matèria d'inspecció i control.
d) L'establiment d'indicadors de gestió de la disciplina de mercat, el seu seguiment i avaluació.
e) La supervisió del sistema d'informació del servei.
f) El suport a altres administracions en matèria de planificació i programació d'inspecció i control.
El Servei de Normativa i Procediment
El Servei de Normativa i Procediment té les funcions següents:
a) La tramitació d'expedients sancionadors en matèria de disciplina del mercat i consum.
b) La informació i formulació de propostes per a la resolució dels expedients sancionadors.
c) La informació i formulació de propostes per a la resolució dels recursos administratius
d) La direcció dels instructors de procediment que en depenen i la coordinació funcional de la gestió del procediment administratiu als serveis territorials.
e) L'impuls de la protecció legal efectiva de les persones consumidores i usuàries, endegant les accions judicials que siguin oportunes.
f) L'elaboració de propostes de normativa sobre defensa de les persones consumidores i usuàries.
g) L'estudi i informe dels projectes legislatius que afectin a l'àmbit d'actuació de l'Agència Catalana del Consum i a les polítiques de defensa i protecció dels drets i interessos de les persones consumidores i usuàries.
h) L'informe i assessorament en dret a les organitzacions de consumidors, sectors econòmics i administracions locals sobre matèries relacionades amb la defensa i protecció dels drets i interessos de les persones consumidores i usuàries.
El Servei d'Estudis i Comunicació
10.1 Són funcions del Servei d'Estudis i Comunicació:
a) La promoció i realització d'estudis tècnics i enquestes sobre les dinàmiques i els hàbits de consum a Catalunya en qualsevol àmbit i l'organització dels mitjans per a la difusió de dades que provenen d'estudis i enquestes.
b) La gestió de les relacions i la cooperació tècnica amb tota mena d'entitats públiques i privades d'àmbit europeu.
c) La coordinació de les actuacions de comunicació i campanyes de difusió que realitzi l'Agència Catalana del Consum.
d) La gestió de la pàgina web i de la intranet de l'Agència.
e) El disseny i supervisió de l'elaboració de publicacions i material audiovisual adreçat als consumidors.
f) El recull, gestió i organització de la documentació especialitzada en consum i el seu banc de dades, i el suport documental a organismes que treballen en l'àmbit del consum.
g) La informació als consumidors a través dels mitjans de comunicació, participació en fires i altres manifestacions públiques i la col·laboració amb els organismes o les entitats que duguin a terme activitats semblants sota el patronatge de l'Agència.
10.2 El Servei d'Estudis i Comunicació s'estructura en:
a) Secció de Difusió i Promoció.
10.3 La Secció de Difusió i Promoció té les funcions següents:
a) El disseny i elaboració i distribució de material divulgatiu adreçat als consumidors.
b) La gestió de la participació en fires.
c) La coordinació i execució de les actuacions necessàries per a la projecció pública de l'Agència.
d) Les accions per a la implantació i execució del Pla de comunicació externa de l'Agència.
e) L'avaluació dels resultats dels diferents programes i campanyes de difusió i formació i la proposta de futures actuacions.
10.4 La Secció de Consum Europeu té les funcions següents:
a) L'obtenció i distribució de la informació d'abast europeu en matèria de consum a tot tipus d'organismes i entitats que tinguin com a finalitat la informació, la formació o l'assistència dels consumidors.
b) La facilitació de l'accés dels consumidors als centres d'informació d'altres estats on puguin obtenir orientació i assessorament.
c) La gestió de les reclamacions transfronteres a través dels organismes competents en matèria de consum dels diferents estats.
d) Mantenir les relacions amb tots els òrgans que integren la Xarxa de Centres Europeus del Consumidor.
11.1 El Servei d'Administració té les funcions següents:
a) La gestió de l'organització i el funcionament administratiu de l'Agència.
b) L'elaboració avantprojecte del pressupost d'ingressos i despeses anual, i seguiment de l'execució, modificacions pressupostàries i compte de liquidació del pressupost.
c) La gestió i coordinació del règim econòmic, la comptabilització de la despesa pública i la gestió pressupostària de l'Agència.
d) La gestió i execució de la documentació comptable pressupostària i extrapressupostària.
e) La gestió per a la contractació de tot tipus de subministraments, obres, consultoria i assistència, de serveis i de treballs específics, arrendaments, etc.; la gestió de compres.
f) L'execució de les tasques de gestió de temes relacionats amb el personal i l'elaboració de les nòmines i de les liquidacions de la Seguretat Social.
g) La gestió del patrimoni i la gestió dels mitjans necessaris de caràcter general per al funcionament de l'Agència.
h) La gestió dels pagaments, les liquidacions de les obligacions fiscals i el control de la tresoreria i l'habilitació.
Disposicions addicionals.1 Es suprimeixen els òrgans actius següents:
Secció de Normativa i Procediment de Consum.
Secció d'Informació sobre Mercats..2 Els òrgans següents canvien la denominació:
La Subdirecció General de Consum passa a denominar-se Subdirecció General d'Atenció al Consumidor.
El Servei d'Inspecció i Disciplina de Mercat i Consum passa a denominar-se Servei d'Inspecció i Control de Mercat.
L'Àrea d'Assistència Tècnica d'Estudis, Documentació i Difusió passa a denominar-se Servei d'Estudis i Comunicació.
L'Àrea d'Informació i Formació dels Consumidors passa a denominar-se Servei d'Informació i Formació.
L'Àrea d'Administració de l'Agència Catalana del Consum passa a denominar-se Servei d'Administració de l'Agència Catalana del Consum.
El Centre Europeu del Consumidor passa a denominar-se Secció de Consum Europeu.
L'òrgan competent del Departament de Comerç, Turisme i Consum ha d'adaptar a la nova estructura, prevista en aquest Decret, els nomenaments per als llocs de comandament adscrits a la Subdirecció General del Consum i adscrits a l'Agència Catalana del Consum que es mantenen vigents amb la mateixa denominació o funcions, com també els altres òrgans que tot i veure modificada la seva denominació o adscripció mantenen les funcions essencials que tenien assignades, d'acord amb el que preveu el Decret 123/1997, 13 de maig, pel qual s'aprova el Reglament general de provisió de llocs de treball i promoció professional dels funcionaris de l'Administració de la Generalitat de Catalunya.
Els funcionaris i el personal que resultin afectats per les modificacions orgàniques d'aquesta norma continuen percebent la totalitat de les seves retribucions amb càrrec als crèdits als quals s'estaven imputant fins que s'adoptin les disposicions pressupostàries corresponents.
Disposició derogatòria.1 Es deroguen els articles 51.2, 54.2, 55.d i 62 del Decret 68/2004, de 20 de gener, d'estructuració i de reestructuració de diversos departaments de l'Administració de la Generalitat..2 Es deroguen els articles 30, 32, 33 i 35 del Decret 327/1997, de 9 de desembre, de desplegament del Departament d'Indústria, Comerç i Turisme..3 Es deroguen les següents disposicions:
Decret 222/1993, de 14 de setembre, pel qual s'estructura la Junta Arbitral de Consum de Catalunya.
Decret 194/2000, de 29 de maig, pel qual es modifica el Decret 222/1993.
Decret 9/1999, de 26 de gener, de reestructuració de l'Institut Català del Consum.
Disposicions finals.1 Es modifica el Decret 108/1997, de 29 d'abril, pel qual s'estableixen els òrgans competents en la imposició de sancions i altres mesures en matèria de defensa dels consumidors i dels usuaris, i en l'adopció de mesures per garantir la seguretat dels productes destinats al mercat, d'acord amb les funcions assignades als diferents òrgans en aquest Decret, de la manera següent:
a) Les competències atribuïdes al cap del Servei de Competència i Disciplina del Mercat pels articles 2 i 7 del Decret 108/1997, són atribuïdes a la persona titular de la Subdirecció General de Disciplina del Mercat.
b) Les referències del Decret 108/1997 als delegats del Departament d'Indústria, Comerç i Turisme; al cap del Servei de Disciplina del Mercat i Consum; al director general de Consum i Seguretat Industrial, i al conseller d'Indústria, Comerç i Turisme, s'entendran referides, respectivament, als/a les directors/es dels serveis territorials del Departament de Comerç, Turisme i Consum; al/a la subdirector/a general de Disciplina del Mercat de l'Agència Catalana del Consum; al/a la director/a de l'Agència Catalana del Consum, i al/a la conseller/a de Comerç, Turisme i Consum..2 Aquest Decret entrarà en vigor l'endemà de la seva publicació al DOGC.
Conseller de Comerç, Turisme i Consum